Εγχειρίδιο χρήσης VAIO

Εργασία

# Αλλαγή των ρυθμίσεων Rapid Wake (κατάσταση αναστολής λειτουργίας)

Μπορείτε να αλλάξετε τις ρυθμίσεις της λειτουργίας Rapid Wake στο VAIO Control Center.
Η λειτουργία Rapid Wake είναι ενεργοποιημένη από προεπιλογή. Με αυτή τη λειτουργία μπορείτε να θέτετε τον υπολογιστή σας VAIO σε κατάσταση Αναστολής λειτουργίας χωρίς τον κίνδυνο απώλειας δεδομένων, αφού ο υπολογιστής σας εισέρχεται σε κατάσταση Αναστολής λειτουργίας μετά από την αποθήκευση των δεδομένων που επεξεργαζόσασταν στην ενσωματωμένη συσκευή αποθήκευσης.
Επιπροσθέτως, μπορείτε να εξοικονομήσετε επιπλέον ισχύ στη μπαταρία μειώνοντας την κατανάλωση ισχύος όταν ο υπολογιστής βρίσκεται σε κατάσταση Αναστολής λειτουργίας.

1. Εκκινήστε το VAIO Control Center [Πληροφ.] και επιλέξτε Υλικό (Hardware).

1. Ενεργοποιήστε/απενεργοποιήστε τη ρύθμιση στο Rapid Wake.

Σημείωση

- Όταν είναι ανενεργή η λειτουργία Rapid Wake, τα δεδομένα που επεξεργάζεστε δεν αποθηκεύονται στην ενσωματωμένη συσκευή αποθήκευσης όταν ο υπολογιστής εισέρχεται σε κατάσταση αναστολής λειτουργίας. Επομένως, αν ο υπολογιστής σβήσει ενώ βρίσκεται σε κατάσταση Αναστολής λειτουργίας επειδή, για παράδειγμα, έχει εξαντληθεί η ισχύς της μπαταρίας ή ο υπολογιστής έχει αποσυνδεθεί από μία παροχή εναλλασσόμενου ρεύματος, τα δεδομένα που επεξεργαζόσασταν θα χαθούν και δεν θα μπορούν να ανακτηθούν. Για να αποφύγετε την απώλεια δεδομένων, βεβαιωθείτε ότι έχετε αποθηκεύσει τα δεδομένα προτού ο υπολογιστής εισέλθει σε κατάσταση Αναστολής λειτουργίας. Όταν η λειτουργία Rapid Wake έχει απενεργοποιηθεί, η ενδεικτική λυχνία λειτουργίας αναβοσβήνει αργά με πορτοκαλί χρώμα όταν ο υπολογιστής βρίσκεται σε κατάσταση Αναστολής λειτουργίας και, εάν εξαντληθεί η ισχύς της μπαταρίας ενώ ο υπολογιστής βρίσκεται σε αυτήν την κατάσταση, οι ενδεικτικές λυχνίες φόρτισης και λειτουργίας αναβοσβήνουν ταυτόχρονα.
  Αν χρησιμοποιείτε τη δυνατότητα κρυπτογράφησης μονάδας δίσκου των Windows, απαιτούνται διαφορετικές ρυθμίσεις. Ανατρέξτε στην ενότητα Σημειώσεις για την κατάσταση Αναστολής λειτουργίας [Πληροφ.] για περισσότερες πληροφορίες.

Σχετικό θέμα
Χρήση της κατάστασης Αναστoλής λειτoυργίας
Σημειώσεις για την κατάσταση Αναστολής λειτουργίας