Εγχειρίδιο χρήσης VAIO

Έννοια

# Πληροφορίες για την οθόνη αφής
<Μοντέλα που διαθέτουν οθόνη αφής>

Η οθόνη αφής σας δίνει δυνατότητα άμεσης αλληλεπίδρασης με τον υπολογιστή VAIO με χρήση των δακτύλων σας. Μπορείτε να εκτελέσετε διάφορες κινήσεις των δακτύλων πάνω στην οθόνη αφής.
Ο υπολογιστής σας VAIO υποστηρίζει εντολές πολλαπλής αφής.
Σημείωση

- Ο υπολογιστής σας VAIO διαθέτει χωρητική οθόνη αφής. Όταν τη χρησιμοποιείτε, έχετε υπόψη τα παρακάτω χαρακτηριστικά των χωρητικών οθονών αφής.

- Η οθόνη αφής δεν λειτουργεί αν την αγγίζετε με τα νύχια σας ή φορώντας γάντια.

- Αν με το πάτημα των δακτύλων πάνω στην οθόνη ενεργοποιούνται λειτουργίες που δεν επιθυμείτε, βεβαιωθείτε ότι δεν ακουμπά άλλο μέρος του σώματός σας στην οθόνη αφής.

- Η επιφάνεια της οθόνης αφής μπορεί να ζεσταθεί. Αυτό είναι φυσιολογικό φαινόμενο και δεν αποτελεί ένδειξη δυσλειτουργίας.

- Παρόλο που η επιφάνεια της οθόνης αφής είναι από σκληρυμένο γυαλί, μπορεί να πάθει ζημιά. Να τη χειρίζεστε με προσοχή. Αν σπάσει, μπορεί να διασκορπιστούν μικροί γυάλινοι κόκκοι, προκαλώντας τραυματισμούς.
  Προσέξτε να μην πέσει και να μη χτυπήσει δυνατά η οθόνη αφής. Μη γρατσουνίσετε την επιφάνεια. Ενδεχομένως να σπάσει το γυαλί λόγω κάποιου επιφανειακού ελαττώματος.

- Ενδεχομένως, να υπάρχει τοποθετημένο ένα προστατευτικό φύλλο πάνω στην οθόνη LCD από το εργοστάσιο. Βγάλτε το φύλλο αυτό πριν χρησιμοποιήσετε την οθόνη. Διαφορετικά, μπορεί να μη λειτουργεί σωστά η οθόνη αφής.

- Ορισμένες εφαρμογές δεν υποστηρίζουν χειρισμούς από οθόνη αφής.

Σχετικό θέμα
Πώς να χρησιμοποιήσετε την οθόνη αφής<Μοντέλα που διαθέτουν οθόνη αφής>